**Bosna i Hercegovina**

**DRŽAVNA REGULATORNA KOMISIJA**

**ZA ELEKTRIČNU ENERGIJU**

Broj: 06-16-4-46-24/23

Tuzla, 28. 12. 2023. godine

Na osnovu tačke V Odluke Državne regulatorne komisije za električnu energiju o ponovnom pokretanju postupka nabavke računarske opreme broj: 06-16-4-46-16/23 od 15. 12. 2023. godine, a u skladu sa preporukom Komisije za nabavku, donosim

**ODLUKU**

**O IZBORU NAJPOVOLJNIJEG PONUĐAČA U POSTUPKU**

**NABAVKE RAČUNARSKE OPREME**

1. U postupku konkurentskog zahtjeva za dostavu ponuda radi zaključivanja ugovora o kupoprodaji jednog prijenosnog računara (laptopa), pokrenutom Odlukom broj: 06-16-4-46-16/23 od 15. 12. 2023. godine, za najpovoljnijeg ponuđača bira se:

**“Godimerc” d.o.o. Sarajevo**, sa ponuđenom cijenom od 3.495.00 KM bez PDV-a, rokom isporuke od 39 dana od dana zaključivanja ugovora, rokom plaćanja 30 dana od dana dostavljanja računa i garantnim rokom od 12 mjeseci.

1. Ova Odluka će se objaviti na internetskoj stranici Državne regulatorne komisije za električnu energiju.
2. Odluka stupa na snagu danom donošenja.

*Obrazloženje*

Postupak nabavke računarske opreme, pokrenut je Odlukom Državne regulatorne komisije za električnu energiju broj: 06-16-4-46-16/23 od 15. 12. 2023. godine. Javna nabavka jednog prijenosnog računara provodila se kroz ponovni postupak konkurentskog zahtjeva, uz predviđeno zaključivanje ugovora sa ponuđačem koji ponudi najnižu cijenu prihvatljive ponude u proceduri e‑aukcije. Vrijednost nabavke je procjenjena na iznos do 3.600,00 KM bez PDV‑a.

6 potencijalnih ponuđača je preuzelo tendersku dokumentaciju sa portala javnih nabavki. Na osnovu pokazanog interesa za zaključivanje ugovora o kupoprodaji sa Državnom regulatornom komisijom za električnu energiju do krajnjeg roka za prijem ponuda, utvrđenog tačkom 6. tenderske dokumentacije, svoju ponudu je dostavio samo jedan ponuđač, te Ugovorni organ u skladu sa tačkom 12. tenderske dokumentacije nije zakazao e aukciju.

Ocjenjujući da je ponuda ponuđača Godimerc d.o.o. Sarajevo jedina pristigla i da zadovoljava kvalifikacione uslove definisane tenderskom dokumentacijom, te da se e-aukcija u tom slučaju ne zakazuje, a uzimajući u obzir odredbu stava (3) člana 89. Zakona o javnim nabavkama (“Službeni glasnik BiH”, br. 39/14 i 59/22) kojom je utvrđeno da kada Ugovorni organ u postupku konkurentskog zahtjeva primi jednu prihvatljivu ponudu tom ponuđaču dodjeljuje ugovor, kao i da je ponuđena cijena prihvatljiva za Ugovorni organ, odlučeno je kao u dispozitivu.

Pravna pouka:

Protiv ove Odluke dozvoljeno je podnošenje žalbe Uredu za razmatranje žalbi Bosne i Hercegovine putem DERK-a, u pisanoj formi direktno ili preporučenom poštanskom pošiljkom u roku od 5 (pet) dana od dana prijema.

Sekretar

Edin Zametica